Document ID: 32007R1485

ΚΑΝΟΝΙΣΜΌΣ (ΕΚ) αριθ. 1485/2007 ΤΗΣ ΕΠΙΤΡΟΠΉΣ
της 14ης Δεκεμβρίου 2007
για την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Carne de Bísaro Transmontano ή Carne de Porco Transmontano (ΠΟΠ), Szegedi szalámi ή Szegedi téliszalámi (ΠΟΠ), Pecorino di Filiano (ΠΟΠ), Cereza del Jerte (ΠΟΠ), Garbanzo de Fuentesaúco (ΠΓΕ), Lenteja Pardina de Tierra de Campos (ΠΓΕ), Λουκούμι Γεροσκήπου (Loukoumi Geroskipou) (ΠΓΕ), Skalický trdelník (ΠΓΕ)]
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 πρώτο εδάφιο και κατ’ εφαρμογή του άρθρου 17 παράγραφος 2 του κανονισμού (ΕΚ) αριθ. 510/2006, η αίτηση καταχώρισης της ονομασίας «Carne de Bísaro Transmontano» ή «Carne de Porco Transmontano», την οποία κατέθεσε η Πορτογαλία, η αίτηση καταχώρισης της ονομασίας «Szegedi szalámi» ή «Szegedi téliszalámi» που κατατέθηκε από την Ουγγαρία, η αίτηση καταχώρισης της ονομασίας «Pecorino di Filiano», την οποία κατέθεσε η Ιταλία, οι αιτήσεις καταχώρισης των ονομασιών «Cereza del Jerte», «Garbanzo de Fuentesaúco» και «Lenteja Pardina de Tierra de Campos», τις οποίες κατέθεσε η Ισπανία, η αίτηση καταχώρισης της ονομασίας «Λουκούμι Γεροσκήπου» (Loukoumi Geroskipou), την οποία κατέθεσε η Κύπρος, και η αίτηση καταχώρισης της ονομασίας «Skalický trdelník», την οποία κατέθεσε η Σλοβακία, δημοσιεύθηκαν στην Επίσημη Εφημερίδαι της Ευρωπαϊκής Ένωσης (2).
(2)
Δεδομένου ότι δεν έχει κοινοποιηθεί στην Επιτροπή δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, οι ονομασίες αυτές πρέπει να καταχωρισθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταχωρίζονται οι ονομασίες που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 2007.

Labels: 3
17
18